గాడి ప్రవీణ్ కుమార్

జస్టిస్ గాడి ప్రవీణ్‌కుమార్‌ (జననం 1971 ఆగష్టు 28) తెలంగాణ రాష్ట్రానికి చెందిన న్యాయమూర్తి. ఆయన 2025 జులై 31న తెలంగాణ హైకోర్టు అదనపు న్యాయమూర్తి  ప్రమాణ స్వీకారం చేశాడు.
 జననం - విద్యాభ్యాసం 
గాడి ప్రవీణ్‌ కుమార్‌ తెలంగాణ రాష్ట్రం, నిజామాబాద్‌ జిల్లా, భీంగల్ గ్రామంలో 1971 ఆగష్టు 28న ప్రొఫెసర్‌ గాడి జగన్మోహన్‌ రావు, సులోచన దంపతులకు జన్మించాడు. ఆయన ప్రాధమిక విద్యను మెదక్ జిల్లాలో పూర్తి చేసి, కాకతీయ విశ్వవిద్యాలయం నుంచి లా డిగ్రీ, ఉస్మానియా విశ్వవిద్యాలయం నుంచి ఎల్‌ఎల్‌ఎం పూర్తి చేసి 1998లో ఉమ్మడి ఆంధ్రప్రదేశ్ బార్‌ కౌన్సిల్‌లో న్యాయవాదిగా నమోదు చేసుకున్నాడు. 
వృత్తి జీవితం
గాడి ప్రవీణ్‌ కుమార్‌ 1998లో న్యాయవాదిగా ప్రాక్టీస్‌ ప్రారంభించి ఆ తరువాత కేంద్ర ప్రభుత్వంలోని రక్షణ, హోం, కార్మిక, ఉపాధి శాఖల తరఫున కేసులను వాదించాడు. ఆయన ఎన్‌ఫోర్స్‌మెంట్‌ డైరెక్టరేట్‌ (ఈడీ), ఇండియా మింట్‌, సెక్యూరిటీ ప్రింటింగ్‌ ప్రెస్‌ వంటి అనేక కేంద్ర ప్రభుత్వ సంస్థల తరఫున న్యాయవాదిగా కేసులను వాదించి 2022 నుండి 2025 వరకు డిప్యూటీ సొలిసిటర్‌ జనరల్‌గా పని చేశాడు. 

హైకోర్టు న్యాయవాదిగా ఉన్నగాడి ప్రవీణ్‌ కుమార్‌ను భారత ప్రధాన న్యాయమూర్తి జస్టిస్ బి.ఆర్.గవాయ్ నేతృత్వంలో 2025 జులై 4న  తెలంగాణ హైకోర్టు న్యాయమూర్తిగా సుప్రీంకోర్టు కొలీజియం కేంద్ర ప్రభుత్వానికి సిఫారసు చేయగా భారత రాష్ట్రపతి ద్రౌపది ముర్ము జూలై 28న ఆమోదం తెలిపిన అనంతరం జులై 31న తెలంగాణ హైకోర్టు అదనపు న్యాయమూర్తి ప్రమాణ స్వీకారం చేశాడు.
ఇవి కూడా చూడండి
 ఈ. తిరుమల దేవి
 రేణుక యారా
 నర్సింగ్ రావు నందికొండ
 సుద్దాల చలపతిరావు
 వాకిటి రామకృష్ణారెడ్డి
 గౌస్ మీరా మొహియుద్దీన్

 మూలాలు 

వర్గం:1971 జననాలు
వర్గం:న్యాయమూర్తులు
వర్గం:తెలంగాణ న్యాయమూర్తులు
వర్గం:తెలంగాణ హైకోర్టు న్యాయమూర్తులు